CELEX: 22015D2262
Language: hr
Date: 2014-11-17 00:00:00
Title: Odluka br. 2/2014 Vijeća za pridruživanje EU-a i Gruzije od 17. studenoga 2014. o osnivanju dvaju pododbora [2015/2262]

5.12.2015   
            
            
               HR
            
            
               Službeni list Europske unije
            
            
               L 321/70
            
         ODLUKA br. 2/2014 VIJEĆA ZA PRIDRUŽIVANJE EU-A I GRUZIJE
   od 17. studenoga 2014.
   o osnivanju dvaju pododbora [2015/2262]
   VIJEĆE ZA PRIDRUŽIVANJE EU-a I GRUZIJE,
   uzimajući u obzir Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane (1) („Sporazum”), a posebno njegov članak 409.,
   budući da:
   
               (1)
            
            
               U skladu s člankom 431. Sporazuma, dijelovi Sporazuma privremeno se primjenjuju od 1. rujna 2014.
            
         
               (2)
            
            
               U skladu s člankom 409. stavkom 2. Sporazuma, Vijeće za pridruživanje može odlučiti uspostaviti bilo koji poseban odbor ili tijelo u posebnim područjima koji su potrebni za provedbu Sporazuma kako bi pomogli Vijeću za pridruživanje u obavljanju njegovih dužnosti.
            
         
               (3)
            
            
               Kako bi se omogućile rasprave na stručnoj razini u ključnim područjima obuhvaćenima područjem privremene primjene Sporazuma, trebalo bi osnovati dva pododbora.
            
         
               (4)
            
            
               Uz dogovor stranaka trebalo bi biti moguće izmijeniti popis pododborâ i djelokrug pojedinih pododbora,
            
         DONIJELO JE OVU ODLUKU:
   Članak 1.
   Osnivaju se pododbori navedeni u Prilogu.
   Članak 2.
   Poslovnici pododborâ navedenih u Prilogu uređeni su člankom 16. poslovnika Odbora za pridruživanje i pododborâ kako je donesen Odlukom br. 1/2014 Vijeća za pridruživanje EU-a i Gruzije.
   Članak 3.
   Uz dogovor stranaka mogu se izmijeniti popis pododborâ naveden u Prilogu i djelokrug pojedinih pododbora navedenih u Prilogu.
   Članak 4.
   Ova Odluka stupa na snagu na dan donošenja.
   
      Sastavljeno u Bruxellesu 17. studenoga 2014.
      
         
            Za Vijeće za pridruživanje
         
         
            Predsjednica
         
         F. MOGHERINI
      
   
   
      (1)  SL L 261, 30.8.2014., str. 4.
   
   
      PRILOG
      POPIS PODODBORA
      
                  1.
               
               
                  Pododbor za slobodu, sigurnost i pravdu
               
            
                  2.
               
               
                  Pododbor za gospodarsku suradnju i suradnju u drugim sektorima